#  Български лекарски съюз

 **Районна колегия-Шумен**

*Гр.Шумен 9700 ул.”В.Априлов”№ 63*

 *Тел./фах. 054/ 800 504 e-mail:blsshumen.@abv.bg*

Их. №18/20.04.2022г.

**ДО**

**Д-Р ИВАН МАДЖАРОВ**

**ПРЕДСЕДАТЕЛ НА УС НА БЛС**

**ДО**

**ПРОФ. АСЕНА СЕРБЕЗОВА, ДФ**

**МИНИСТЪР НА ЗДРАВЕОПАВАНЕТО**

**ДО**

**РАЙОННИТЕ КОЛЕГИИ НА БЛС**

**ДО**

**БЪЛГАРСКА НАЦИОНАЛНА ТЕЛЕВИЗИЯ**

**ДО**

**БТВ**

**ДО**

**НОВА ТВ**

**ДО**

**РЕГИОНАЛНИТЕ МЕДИИ - ШУМЕН**

## П О З И Ц И Я

### **НА РАЙОННА КОЛЕГИЯ НА ЛЕКАРИТЕ – ШУМЕН**

***УВАЖАЕМИ Д-Р МАДЖАРОВ,***

***УВАЖАЕМА ГОСПОЖО МИНИСТЪР,***

***УВАЖАЕМИ КОЛЕГИ,***

***УВАЖАЕМИ ДАМИ И ГОСПОДА ОТ МЕДИИТЕ***

Ние лекарите от РК на БЛС – Шумен сме категорично против пълното отпадане на хартиената рецепта. Бялата рецепта е символ на лекарската професия! Длъжни сме да Ви информираме, че преминаването изцяло към е-рецепта ще затрудни лечението на пациента, ще се натоварят още повече спешните отделения и ще бъде отнето правото на една част от лекарите, пенсионери и такива които нямат достъп до електронната система да изписват медикаменти. Заложените промени в Наредба № 4 за условията и реда за изписване и отпускане на лекарствени продукти, ще създадат още една пречка в своевременното лечение, ще увеличат още повече напрежението лекар – пациент и не на последно място ще са поредният удар по професията лекар. Ние не сме против дигитализацията или контрола върху изписването на медикаменти, но нека това стане без да се отнема правото на хартиена рецепта. Ние лекарите сме тези които предписват медикамента, ние сме тези които познават здравния статус на пациента, алергиите му и придружаващите заболявания. Лекарят практикува професията си и извън кабинета си, по всяко време в денонощието и с отпадането на хартиената рецепта ще бъде нарушено това право, нещо повече ще има ситуации, в които ще бъде поставен в риск живота на пациента. За нас е недопустимо хартиената рецепта, изписана от нас да бъде изпълнявана в съседни нам страни и невалидна в собствената ни страна.

**С УВАЖЕНИЕ,**

**Д-Р ДЕСИСЛАВА НАЙДЕНОВА**

#### Председател на РК на БЛС - Шумен